દુનિયાના મોટા શહેરોમાં ખૂબ ટૂંકાગાળામાં પાણી પુરવઠો ખાલી થઈ જવાની તૈયારી છે. દક્ષિણ આફ્રિકાનું કેપટાઉન સિટી આ યાદીમાં પ્રથમ ક્રમે છે. ભવિષ્યમાં કેપટાઉન સિટીમાં રહેનારા લોકોને પાણીની તંગીનો સામનો કરવો પડશે. સંયુક્ત રાષ્ટ્રના જણાવ્યા પ્રમાણે પાણીની તંગી ત્યારે થાય છે જ્યારે પાણીનું વિતરણ પ્રતિ વ્યક્તિ ૧,૭૦૦ ક્યૂબિક મીટરથી ઘટી જાય છે. દ. આફ્રિકાનું શહેર અછતગ્રસ્ત સ્થિતિનો સામનો કરનારું પ્રથમ શહેર નથી. દરેક ટાપુના નાના-મોટા શહેર આ અછતગ્રસ્ત સ્થિતિની સમસ્યા ઊભી છે. દુનિયાના જે શહેર અછતગ્રસ્ત સ્થિતિની નજીક છે તેમની પાસે હવે એવો સમય નથી કે તેઓ આ સમસ્યાનો વિકલ્પ શોધી શકે.દક્ષિણ આફ્રિકાના કેપટાઉન શહેરમાં આગામી આઠ સપ્તાહમાં પાણી વિતરણ બંધ કરી દેવામાં આવશે. આ નિર્ણયથી લાખો લોકોને સીધી અસર થશે. ૩૮૪ વર્ષ બાદ આ સિટી ભયંકર અછતગ્રસ્ત સ્થિતિનો સામનો કરવા જઈ રહ્યું છે. પરિણામે ધનવાનવર્ગ બોર ખોદાવી રહ્યા છે, કેટલાંક પીવના પાણીની બોટલ ખરીદવાની ચિંતામાં છે, સૈન્યને સ્ટેન્ડ બાય કરી દેવામાં આવ્યું છે. એક અનુમાન પ્રમાણે તા. ૧૬ એપ્રિલથી શહેરના ૭૫ ટકા વિસ્તારમાં પાણી વિતરણ બંધ કરી દેવામાં આવી શકે છે. આ દિવસનો સામનો કરવા તૈયારીઓ શરૂ કરી દેવામાં આવી છે. પાણી વિતરણ બંધ કર્યા બાદ શહેરમાં ૨૦૦ વોટર કનેક્શન પોઇન્ટ બનાવવામાં આવશે. જ્યાંથી પાણી આપવામાં આવશે. આ સેન્ટરના ૨૦૦ મીટરના વિસ્તારમાં રહેનારા દરેક વ્યક્તિને દરરોજ ૨૫ લિટર પાણી મળશે. દુનિયાના વધુ વસતી ધરાવતા શહેર પૈકીનું એક તથા બ્રાઝિલની આર્થિક રાજધાની સાઓ પાવલોમાં ૨.૧૭ કરોડથી વધારે લોકો વસવાટ કરે છે. વર્ષ ૨૦૧૫માં હાલમાં જે કેપટાઉન સિટીની સ્થિતિ છે તે સ્થિતિ સાઓ પોલોની ઉદ્દભવી હતી.જ્યાં તળાવના પાણીની ક્ષમતા માત્ર ચાર ટકા હતી. અછત વધી અને સ્થિતિ એ થઈ હતી કે શહેરને માત્ર વીસ દિવસ સુધી પાણી મળે એમ હતું. આ દરમિયાન એક સ્થાનેથી બીજા સ્થાને પાણી પહોંચાડનાર ટેન્કરને પોલીસ સુરક્ષા વચ્ચે લઈ જવામાં આવતા હતા. વર્ષ ૨૦૧૬માં એવું એલાન કરવામાં આવ્યું હતું કે, પાણીની સમસ્યાનો ઉકેલ મળી ગયો છે પરંતુ ત્યાર પછીના વર્ષે મુખ્ય તળાની ક્ષમતા અપેક્ષા કરતા ૧૫ ટકા ઘટી ગઈ હતી. ત્યાર બાદ સરકારી દાવાઓ પર ફરી સવાલ ઊઠયા હતા.દેશના બંગ્લુરૂના વિકાસથી સરકારી તંત્ર પર દબાણ ઊભં થયું છે. ગ્લોબલ ટેક્નોલોજીના સ્તર પર આગળ વધતા આ શહેરમાં પાણી વિતરણ સિસ્ટમને સુધારવા માટેનો પ્રયત્નો થઈ રહ્યા છે. શહેરમાં પાણીની જૂની પાઇપોનું સમારકામ કરાવવાની તાતી જરૂર છે. સરકારી રિપોર્ટ પ્રમાણે પીવાના પાણીના અડધાની વધારે પાઇપ લીક હોવાના કારણે પાણી વેડફાઇ જાય છે. ચીનની જેમ ભારત સામે પાણી પ્રદૂષણ એક ગંભીર સમસ્યા છે. બંગ્લુરૂ પણ આ સ્થિતિ સામે જંગ લડી રહ્યું છે. પાણીની તાપસ કર્યા બાદ જાણવા મળ્યું હતું કે, શહેરના તળાવોનું ૮૫ ટકા પાણી ઉદ્યોગોમાં ઉપયોગમાં લેવા યોગ્ય છે પરંતુ, પીવા લાયક નથી. શહેરના કોઈ પણ તળાવનું પાણી પીવા લાયક કે નહાવા લાયક નથી.